b'\n_START_ARTICLE_\nJerebica (gora)\n_START_PARAGRAPH_\nJerebica (italijansko Cima del Lago) je gora v Julijskih Alpah na meji med Italijo in Slovenijo, visoka 2.126 m. Le\xc5\xbei v \xc5\xa1ir\xc5\xa1i skupini Kanina, njen jugozahodni greben, po katerem poteka meja, se na osrednjo skupino navezuje preko sedla \xc4\x8cez Bre\xc5\xbei\xc4\x8d (1.699 m). Njeno jugovzhodno ostenje pada v dolino Mo\xc5\xbenico, severozahodno ostenje pa v Jezersko dolino. Severna stran pada v skokih na gozdnate vrhove v grebenu, ki se kon\xc4\x8da na Predilu (1.156 m).'